S-a întâmplat în urma unui concurs organizat de jurnalistul Mihai Tatulici și postul de televiziune Pro TV, legat de aderarea României la NATO.

„Domnul Tatulici îmi prezintă câțiva tineri învingători într-un concurs care se numea „Are șanse România să intre în NATO?”. Primul dintre ei, un tânăr slăbuț, cu ochelari cu două lentile, nu ca Dan Voiculescu, cu acnee tardivă pe obraz, dar inteligent, viu - noi eram câțiva în fața avionului, ciocneam pahare pentru semieșec sau pentru reușite”, a povestit Emil Hurezeanu.

„Acest tânăr aproape că ne lua autografe, tânărul aspirant la concursurile Pro TV răsplătit cu un premiu și cu transportul în capitala NATO se numea Victor Ponta. Atunci a fost descoperit Victor Ponta, atunci a intrat în viața publică, câștigătorul unui concurs la Pro TV. Bănuiesc că se cunoaște de multă vreme cu dl. Sârbu”, a adăugat el.